Sasampunipun ngangsu kawruh ing SMA Purwokerto, piyambakipun nglajengaken pendhidhikan wonten Sekolah Tinggi Publisistik (STP) Jakarta. Boten dangu sasampunipun kuliyah, piyambakipun nelatèni pedamelan minangka juru warta awit taun 1977, antawisipun wonten kalawarta kulawarga "Dewi", kalawarta "Intan" (dumugi 1982), kalawarta "Tiara" (dumugi 1983), lan kalawarta wanita "Dewi" (Femina Grup, 1984). Wulan Fèbruari 1985, piyambakipun kapracaya minangka redhaktur palaksana ariwarta "Jakarta-Jakarta" (ingkang dipunadegaken sesarengan Noorca Marendra Massardi, Yudhistira Ardi Nugraha Massardi lan Seno Gumira Adjidarma), pangarsa redhaksi kalawarta "Tiara" (1989-1999) lan juru besut ing "Kompas Cyber Media" (dumugi pènsiyun, taun 2000).